open-index/open-wikipedia-markdown huggingface dataset:
George Charles Champion

**George Charles Champion**  foi un entomólogu inglés especializáu na coleición y estudiu de los coleópteros.

## Biografía
Nacíu en Walworth (Londres), Champion empezó a coleccionar inseutos a los 16 años, animáu por J. Platt-Barret. En 1879, viaxó a Guatemala como coleicionista pa Frederick DuCane Godman y Osbert Salvin, participando nel proyectu de la *[[Biologia Centrali-Americana]]*. Durante cuatro años, viaxó y coleccionó miles d'especies d'inseutos y otros artrópodos.

## Contribuciones científiques
Champion describió más de 4.000 especies nueves pa la ciencia y publicó 426 artículos en revistes científiques. Foi editor de la *[[Annals and Magazine of Natural History]]* y preparó seiciones de coleópteros pa la *Biologia Centrali-Americana*.

## Sociedaes y reconocimientos
Foi miembru de la Royal Entomological Society (de la que foi nomáu vicepresidente en 1925), la Linnean Society y la Sociedá Zoolóxica de Londres.

## Coleiciones
La so coleición de coleópteros, con más de 150.000 exemplares, ta guardada nel Muséu d'Historia Natural de Londres.

## Especies nomaes en so honor
Champion ye conmemoráu en nomes científicos como *Geophis championi* (una serpiente panamiega), dellos escarabayos como *Clinidium championi*, *Zopherus championi* y *Phaleria championi*.

## Ver tamién
* Especies descrites por George Charles Champion

## Referencies

## Enllaces esternos
Cine Price

El **cine Price** foi una sala de cine de la llocalidá de Veguín, nel conceyu asturianu d'Uviéu. 

Inauguróse en 1952 cola película *[[Balarrasa]]* y tuvo en funcionamientu hasta 1968. Dende 2016 tá inscritu nel Inventariu del Patrimoniu Cultural d'Asturies. 

## Referencies

## Enllaces esternos
Marta Elola

**Marta Elola**  ye una historiadora, cantante y panderetera asturiana. Foi reconocida en delles ocasiones pol so llabor nel espardimientu del folclor y les músiques tradicionales. Foi la directora del Muséu Etnográficu del Oriente d'Asturies mientres una década.

## Trayectoria
Empecipió con 16 años na música tradicional asturiana na escuela de Xuacu Amieva. Elola llogró la llicenciatura de Xeografía ya Historia y doctoróse n'Historia Medieval. Mientres diez años dirixó'l Muséu Etnográficu del Oriente d'Asturies.

Xunió al grupu *Muyeres*, un colectivu de música tradicional ya investigación etnográfica, formáu por muyeres de distintos conceyos asturianos, del que darréu se convirtió en directora. Tamién collaboró con José Ángel Hevia y foi cantante del grupu Brenga Astur. Amás, formó parte de los grupos Xunos y Vezos Astures.

Impartió clases de música tradicional nes escueles Xácara d'Uviéu y Llacín, de Llanes, amás de formar a grupos interxeneracionales en delles llocalidaes del oriente d'Asturies. Davezu utiliza preseos tradicionales como la pandereta, el panderu, el tambor, el bombu y la caxa.

Participó en mayu de 2025 nel actu institucional con motivu del Día del Exiliu entamáu pol Ministeriu de Política Territorial y Memoria Democrática n'Avilés, nel que se rindió homenaxe a les neñes y neños de la guerra. Interpretó'l cantar «Gallo negro, gallo rojo» de Chicho Sánchez Ferlosio.

## Reconocencies
N'ochobre de 2022 foi reconocida col Premiu Muyer Rural del Oriente que recibió nun actu na Casa de Cultura del Valle de San Jorge, en Nueva. El colectivu Feminista de Muyeres Rurales del Oriente reconocióla pola so enseñanza del folclor y la música tradicionales. En 2023, recibió el VII Premiu de l'Asociación d'Artesanos de Colunga pol so llabor nel espardimientu y sofitu a la cultura y tradiciones d'Asturies.

Tamién recibió en 2025 unu de los Premios Muyer del Conceyu de Llanes, galardones que na so edición númberu XXV reconocieron a un total d'once muyeres del conceyu

## Referencies

## Enllaces esternos
Jamao Al Norte

**Jamao Al Norte** ye un conceyu de la República Dominicana, allugáu na provincia d'Espaillat.

## Historia
El conceyu foi fundáu'l 25 de mayu de 2001, convirtiéndose nunu de los más nuevos de la provincia.

## Xeografía
El conceyu ta asitiáu na parte norte de la provincia d'Espaillat, llindando colos conceyos de Sosúa al norte y oeste, Gaspar Hernández al este y Moca al sur. La so superficie total ye de 115,48 km², con una altitú media de 51 metros sobre'l nivel del mar.

## Demografía
Tien una población de .

## Referencies

## Enllaces esternos
Balarrasa

**Balarrasa** ye una película española dirixida por José Antonio Nieves Conde en 1951. Participó nel Festival de Cannes de 1951.

## Repartu

## Premios

## Referencies

## Enllaces esternos
Marcel Sabou

**Marcel Sabou**  foi un futbolista rumanu que xugaba de centrocampista. Morrió en Xixón, ciudá onde vivía depués de retirase, tres dellos años careciendo ELA.

## Clubes

## Referencies

## Enllaces esternos
Timișoara

**Timișoara** ye una llocalidá de Rumanía. Tien una población de .

## Ver tamién

## Referencies

## Enllaces esternos
Presidente de Malaui

El **presidente de la República de Malaui** (en inglés: *President of the Republic of Malawi*; en chichewa: *Mtsogoleri wa Dziko la Malawi*) ye el xefe d'Estáu y xefe de Gobiernu del país africanu Malaui. Amás exerz como Comandante en xefe de les fuerces armaes del país. El cargu foi creáu en 1966 en convirtiéndose el país nuna república.

Según la constitución el presidente ye responsable de la observancia de les disposiciones de la Constitución pol executivu y, como Xefe d'Estáu, va defender y va faer cumplir la Constitución como llei suprema de la República. El presidente va exercer la dirección executiva n'interés de la unidá nacional de conformidá con esta Constitución y les lleis de la República.

Estes son els presidentes de Malaui, dende l'añu 1966.

## Referencies

## Enllaces esternos
José Antonio Nieves Conde

**José Antonio Nieves Conde**  foi un direutor de cine y periodista español.

## Filmografía
* *[[Senda ignorada]]* (1946)
* *[[Angustia (película de 1947)|Angustia]]* (1947)
* *[[Llegada de noche]]* (1949)
* *[[Balarrasa]]* (1951)
* *[[Surcos (película)|Surcos]]* (1951)
* *[[El cerco del diablo]]* (1952)
* *[[Rebeldía (película de 1954)|Rebeldía]]* (1954)
* *[[Los peces rojos (película)|Los peces rojos]]* (1955)
* *[[La legión del silencio]]* (1956)
* *[[Todos somos necesarios]]* (1956)
* *[[El inquilino (película de 1957)|El inquilino]]* (1957)
* *[[Don Lucio y el hermano Pío]]* (1960)
* *[[Prohibido enamorarse]]* (1961)
* *[[Por tierras de las Siete Villas]]* (1963)
* *[[El sonido de la muerte]]* (1964)
* *[[El diablo también llora]]* (1965)
* *[[Cotolay]]* (1965)
* *[[Historia de una traición]]* (1971)
* *[[Marta (película)|Marta]]* (1971)
* *[[Las señoritas de mala compañía]]* (1973)
* *[[La revolución matrimonial]]* (1974)
* *[[Casa Manchada]]* (1975)
* *[[Volvoreta (película)|Volvoreta]]* (1976)
* *[[Más allá del deseo]]* (1976)

## Referencies

## Enllaces esternos
Marixa

**Marixa** , seudónimu artísticu de **María Luisa Fernández Casielles**, foi una destacada pintora asturiana, reconocida pol so estilu naíf y la so visión poética y llírica del mundu. Foi una de les principales representantes de la pintura asturiana del sieglu XX.

## Biografía

### Mocedá y formación
Nacida n'Uviéu, nuna familia vinculada a la música y l'arte, Marixa amosó bien de moza una gran sensibilidá artística. El so tíu Baldomero Fernández, pintor y compositor, influyó notablemente na so formación. En 1933, fixo la so primer esposición de dibuxos nel Atenéu d'Uviéu, lo que-y valió mercar la so primer caxa de pintures y entamar a pintar de manera autodidacta.

### Guerra Civil y exiliu en Francia
Depués de trabayar como enfermera pal bandu republicanu na Guerra Civil Española, Marixa exíliase a Bayonne (Francia), onde se xunta cola so familia y empieza a dedicase profesionalmente a la pintura. En 1948 participa nuna esposición colectiva en París, na galería de Madeleine Horts, compartiendo espaciu con artistes como Picasso, Fernand Léger, Matisse y Raoul Dufy.

## Estilu artísticu
La obra de Marixa carauterízase por un estilu figurativu de tintes llíricos, onde predomina la evocación de la infancia, la naturaleza, escenes de la vida rural y urbana, bodegones, y paisaxes con fuerte componente emocional. Emplegó distintes téuniques como l'oleu, acuarela, gouache, tinta o mural. Firmaba les sos obres como "Marixa", anque a veces tamién como "Marisa".

## Esposiciones
Participó en numberoses esposiciones, tanto individuales como colectives, ente elles:

* **1933**: Atenéu d'Uviéu
* **1949**: Salón de los Independientes, París
* **1955**: Galería Madeleine Horts, París
* **1974**: Galería Marqués Uranga, Bilbao
* **1976**: Galería Vicent, Xixón
* **1985**: Muséu de Belles Artes d'Asturies, Uviéu
* **1995**: Galería Nogal, Uviéu (retrospectiva)

## Premios y reconocimientos
* Oficial de les Palmes Académiques de Francia (1956)
* Miembru del Real Institutu d'Estudios Asturianos (1964)
* Premiu "Homenaxe a Marixa", Concursu Nacional de Pintura de Ḷḷuarca (1975)

## Legáu
La obra de Marixa forma parte de coleiciones privaes y museos n'Europa y América. El so aporte al arte asturianu y la so visión íntima y personal de la pintura consolidáronla como una de les figures más importantes del arte asturianu contemporaneu.

## Ver tamién
* Pintura naíf
* Arte asturianu

## Referencies

## Enllaces esternos
Caricatura

La **caricatura** ye un dibuxu que representa daqué o a daquién desaxerando, ridiculizando, desfigurando los trazos carauterísticos, xeneralmente en tonu humorísticu.

## Referencies

## Enllaces esternos
Monumentu a Woody Allen

El **monumentu a Woody Allen** ye una escultura de bronce col mesmu tamañu que l'actor y director estadounidense Woody Allen, asitada na ciudá asturiana d'Uviéu, España.

## Descripción
La estatua foi diseñada por Vicente Santarúa ya instalada en 2003 siendo l'alcalde Gabino de Lorenzo. El País remarcó que «Paez qu'anda cola cara murnia y la cabeza n'otra parte, non n'Uviéu agora mesmu, anque si te pones al so llau y entablas una conversación con él ye tan realista que paez qu'él te respondería». Allen viaxaba a la ciudá en 2002 pa recoyer el Premiu Príncipe d'Asturies de les Artes. La so película de 2008, *Vicky Cristina Barcelona,* ambientóse parcialmente ellí.

Frente a la estatua hai una placa cola descripción d'Allen d'Uviéu, que diz en castellanu: «**».

Uviéu destaca poles sos estatues, y la ciudá tien más de cien escultures al campu.

## Vandalismu y discutiniu
Nel so primer añu n'exhibición pública, la estatua foi estrozada dos vegaes, inclusive-y rompieron les gafes n'avientu de 2003. El conceyu dixo en 2008 que los casos regulares de vandalismu significaben que les gafes solo diben a iguase una vegada per añu. Al tornar a la ciudá n'avientu de 2005, Allen bromió diciendo que falaría col alcalde sobro'l vandalismu.

En xineru de 2018, la Organización Feminista d'Asturies pidió que se retirara la estatua, por cuenta de les denuncies d'abusu sexual contra'l so suxetu. Na so autobiografía de 2020 *Apropos of nothing*, Allen comentó qu'una «alteria impulsada pol odiu» podría baltar la estatua, lo que la crítica d'USA Today, Barbara Vandenburgh, consideró como una «autocompasión quexica».

## Referencies

## Enllaces esternos
Eva Ledo

**Eva Ledo Cabaleiro**  ye una profesora asturiana, conseyera d'Educación del Gobiernu d'Asturies dende xunu de 2025.

Estudió inxeniería industrial y en 1995 aprobó les oposiciones pa ser profesora d'enseñanza secundaria. Dende 2014 tamién ye inspeutora d'educación. Enantes de ser conseyera d'educación tuvo como presidenta del Conseyu d'Asturies de la Formación Profesional y tamién foi direutora xeneral de Personal Docente y xefa del Serviciu de Formación Profesional y Enseñances Profesionales. 

## Referencies

## Enllaces esternos
Fernando Vela

**Fernando Evaristo García Alfonso** , más conocíu como **Fernando Vela**, foi un ensayista y traductor asturianu.

## Biografía
De formación autodidacta, empezó la so carrera periodística n**El Noroeste'' de Xixón en 1913. En 1915, [[José Ortega y Gasset]] ofreció-y la corresponsalía n'Asturies de la revista ''España'', y en 1918, del diariu ''El Sol''.

== Carrera y obra ==
En 1920 treslladóse a [[Madrid]], onde empezó a formar parte de círculos culturales destacaos. Foi secretariu de redacción de la ''Revista de Occidente'' dende la so fundación en 1923, contribuyendo a la difusión d'idees innovadores sobre arte, filosofía y ciencies.

Como traductor, especializóse en versiones del alemán, traduciendo al castellanu obres como ''Lo santo: lo racional y lo irracional en la idea de Dios'' de Rudolf Otto y ''El realismo mágico'' de Franz Roh. Tamién tornó la biografía de [[Rousseau]] escrita por Harold Höffding y la ''Historia de la civilización en Europa'' de [[François Guizot]].

== Llabor editorial ==
N'acabando la [[Guerra Civil Española|guerra civil]], Vela marchó a [[Tánxer]], onde fundó'l diariu ''España''. En 1943 tornó a Madrid y collaboró con José Ortega Spottorno nes ediciones de la ''Revista de Occidente''. La so obra ensayística inclúi títulos como ''El arte al cubo'' (1927), ''El futuro imperfecto'' (1934) y ''Circunstancias'' (1952).

== Nomatos ==
Usó los nomatos de Luis Longoria, Luis Arriondas, Héctor del Valle y F. Alonso de Caso.

== Escoyeta d'obres ==
* **' (1924)
* **' (1927) – Ensayu sobre la estética y la evolución de la percepción artística nel sieglu XX.
* **' (1934) – Reflexón sobre los retos sociales y filosóficos de la dómina contemporánea.
* **' (1950) – Coleición d'ensayos sobre filosofía y cultura.
* **' (1952)
* **' (1955) – Análisis sobre la evolución del pensamientu modernu.
* **' – Recopilación d'escritos sobre política, filosofía y arte.
* ** – Obra lexicográfica sobre términos de construcción y arquitectura.

## Referencies

## Enllaces esternos
Busan IPark

El **Busan I Park Club** ye un equipu de fútbol de la K League 2 con sede en Busan, Corea del Sur. Ganó cuatro K League 1, una Copa de Corea, tres Copes de la Lliga y una élite de la AFC Champions League. El so estadiu ye'l Gudeok de Busan.

## Referencies

## Enllaces esternos
Martin Kippenberger

**Martin Kippenberger**  foi un artista alemán. Foi pintor, escultor, artista d'instalaciones, ente otres actividaes.

Consideróse como ún de los pintores alemanes más importantes de la so xeneración, xunto con Albert Oehlen, el so hermanu Markus Oehlen y Günther Förg.

## Referencies

## Enllaces esternos
Jaime Herrero

**Jaime José Luis González de Herrero Sánchez** , más conocíu como **Jaime Herrero**, foi un artista asturianu.

## Referencies

## Enllaces esternos
Álex Corredera

**Alexandre Corredera Alardi** , más conocíu como **Álex Corredera**, ye un .

## Clubes

## Palmarés
### Títulos nacionales

## Referencies

## Enllaces esternos
Itziar Castro

**Itziar Castro Rivadulla**  foi una actriz española conocida principalmente pol so papel de Gоya Fernández en *[[Vis a vis (serie de televisión)|Vis a vis]]* y pola so participación en películes como *[[Campeones (película)|Campeones]]* o *[[Pieles (película)|Pieles]]*, pola que foi nominada nos Premios Goya a meyor actriz revelación.

## Trayectoria artística

Nació en 1977 en Pallejà. Empezó la so carrera en 2002, cuando participó nel llargumetraxe *Noche de fiesta*. Dende entós, participó en ficciones tanto pa la televisión como pal cine, destacando les sos participaciones n**[[El cor de la ciutat]]'' o ''[[Algo que celebrar]]'' en televisión y nes películes ''[[Blancanieves (película de 2012)|Blancanieves]]'' o ''La sexta alumna'' en cine. En [[2017]] fichó pal repartu principal del llargumetraxe dirixíu por [[Eduardo Casanova]] ''[[Pieles (película)|Pieles]]'', pol que foi nominada al [[Premios Goya|Goya]] a meyor actriz revelación y ganadora del premiu [[Unión de Actores y Actrices]] na mesma categoría.

En [[2018]] formó parte del repartu principal de ''[[Vis a vis (serie de televisión)|Vis a vis]]'' dando vida a Goya Fernández, papel pol que recibió mayor relevancia a nivel televisivu. Amás, participó nos llargumetraxes ''Matar a Dios'' y ''[[Campeones (película)|Campeones]]'', y realizó un caméu na segunda temporada de ''[[Paquita Salas]]'', onde interpretó a la rexidora del Festival de Tarazona. En xunetu de 2018, fichó como la profesora d'interpretación de l'academia d**Operación Triunfo 2018*, sustituyendo a [[Javier Ambrossi]] y [[Javier Calvo]]. 

En 2019 participó nos llargumetraxes *El cerro de los dioses* de Daniel M. Caneiro y *¿Qué te juegas?* d'[[Inés de León]]. En 2020 realizó un caméu na película de [[Woody Allen]] *Rifkin's Festival* y protagonizó la serie de [[FOX (España)|Fox España]] *Vis a vis: El Oasis*, amás de tener un papel recurrente na serie de HBO España *Por H o por B* como Choni. Amás, foi una de les protagonistes d*'Historias lamentables* , película de [[Javier Fesser]] para Amazon Prime Video.

=== Activismu ===
Tamién foi reconocida pol so [[Movimientu LGBT|activismu LGBT]], recibiendo en 2019 un Premiu Plumes de la Federación Estatal de Lesbianes, Gais, Trans y Bisexuales (FELGTB) pol so sofitu al colectivu. En 2021, presentó'l so llibru de poesía lésbica *Con el corazón por delante'', con toque autobiográficu, y foi la protagonista del Especial Diversidá dedicáu al lesbianismu de la revista Vanity Fair.

Proclamóse lesbiana, feminista y d'esquierdes.

### Fallecimientu
Finó la madrugada del 8 d'avientu de 2023 por un paru cardiacu mientres ensayaba una escena d'un espectáculu de natación navidiegu de Lloret de Mar.

## Reconocencies
A títulu póstumu, concedióse-y la Medaya d'Oru al Méritu nes Belles Artes 2023, una distinción que da añalmente a personaxes de la cultura'l Gobiernu d'España. 

; Premios Goya

; Premios de la Unión d'Actores y Actrices

; Premios Buenos Aires Coloráu Sangre

; Premios Creative Rosebud del Festival de Cine de Calella

; Premios Fugaz

; Premios CinEuphoria

## Referencies

## Enllaces esternos
Marta Fierro

**Marta Fierro Mantecón**,  conocida como **Eme DJ**, ye una DJ, productora, escritora y activista española, reconocida en diverses ocasiones como una de les meyores DJs d'España.

## Biografía
Empezó la so carrera como DJ en 1997. En 2006 robló un contratu con Intromúsica que la llevó a pinchar nel Festival Internacional de Benicàssim (FIB) y más tarde actuó n'otros festivales como'l Sónar.

A lo llargo de la so trayectoria, produció cuatro EP y remezcló temes d'artistes como Zahara, Dover, Vega, Love of Lesbian, Niños Mutantes, Varry Brava o Miss Caffeina, ente otros. Tamién pinchó con David Guetta, 2ManyDJs, Calvin Harris, Roger Sánchez, Zombie Kids o DJ Amable y teloneado a Madonna, Arcade Fire o Vetusta Morla, ente otros. Amás, actuó en países como España, Reinu Xuníu, Tunicia, Italia o Bosnia y foi promotora del Costello Club y les Cosmic Nights en Madrid.

En 2015 publicó'l llibru *Mamá, quiero ser DJ* y en 2021 *Cómo ser DJ. El manual*. En 2023 creó *Depresión en la cabina*, un proyectu para visibilizar los problemes al rodiu la salú mental y la precariedá llaboral de los *dj* y productores musicales, entamen charres y xornaes itinerantes per España pa cavilgar y buscar soluciones sobro esta situación. La historia de Fierro nárrase nel documental de Menchu Esteban, *Miedo al miedo*.

Lesbiana declarada, en 2019, participó xunto a Kira Fumero y Marta Talaverano, del grupu Cariño, participó nuna sesión de *It Gets Better España* p'aldericar alredor de los mitos y estereotipos sobro les lesbianes por cuenta de la celebración del Día de la Visibilidá Lésbica. En 2025 participó nel primer festival LBTIQ+ de Vigo pola visibilidá lésbica y queer, al pie de artistes como Athenea García , High Paw o Meiga-i.

## Reconocencies
En 2010 y 2011 ganó'l premiu de Meyor DJ Nacional de la revista Rockdelux. En 2011 tamién foi nomada una de los Djs Revelación Nacional del añu nos Vicious Music Awards. En 2014 volvió ser reconocida como Meyor DJ nacional por Rockdelux. Amás, la revista *Go Mag* nomóla una de les 10 meyores DJ d'España.

## Referencies

## Enllaces esternos
Islla Iguana (Los Testigos)

**Islla Iguana** (tamién conocida n'otres fontes como **Islla Testigo Menor**) ye una islla deshabitada de les Antilles Menores, al sureste del Mar Caribe, que pertenez al archipiélagu venezolanu de Los Testigos, alministrativamente forma parte de les Dependencies Federales de Venezuela. Alcuentrase alredor de 1 kilómetru al sur de la Islla Testigo grande y xusto al norte de la islla más meridional del archipiélagu, la de Morro Blanco, al este atópase la más pequeña islla del Chivo. 

Tien una elevación máxima de 97 metros y un diámetru de 0,8 kilómetros, con una superficie estimada en 65,08 hectárees y un perímetru de 4,42 kilómetros.

## Vease tamién
* Xeografía de Venezuela

## Referencies

## Enllaces esternos

*Mapa de la islla en Wikimapia
Zami: A New Spelling of My Name

***Zami: A New Spelling of My Name*** (traducíu al asturianu como *Zami: una nueva forma d'escribir el mio nome*, ye una biomitografía de 1982 de la poeta d'Estaos Xuníos Audre Lorde. 

Con esta obra empecipió un nuevu xéneru que l'autora llamó biomitografía, que combina historia, biografía y mitu. Nel testu, Lorde escribió que "Zami" ye "un nome de Carriacou para muyeres que trabayen xuntes como amigues y amantes", y señaló que Carriacou ye la islla caribeña d'onde emigró la so madre. El nome ye afechu yá que Lorde empezó *Zami* escribiendo que debía el so poder y fuerza a les muyeres de la so vida. Amás, gran parte del llibru ta dedicáu a semeyes detallaes d'otres muyeres.

## Notes

## Referencies
Elena Fortún

**Elena Fortún** , seudónimu de **María de la Encarnación Gertrudis Jacoba Aragoneses y de Urquijo** foi una escritora española, conocida tradicionalmente poles sos obres de lliteratura infantil y xuvenil y por ser la creadora del famosu personaxe de Celia.

Con Matilde Ras, cola que se cartió hasta la so muerte, formó parte de la primer xeneración de feministes españoles con conciencia de grupu y comprometíes colos derechos de les muyeres.​ Tuvieron una rellación intensa que se calificó de lésbica dau que dambes pertenecieron al Círculu Sáficu de Madrid creáu nesos años pola escenógrafa Victorina Durán.

Tres la so muerte, la so obra foi revaluada, señalando la presencia de temes d'emancipación femenina en parte de la obra de Celia, y editándose los manuscritos de **' (1987), sobro la so vivencia de la [[Guerra Civil Española|Guerra civil]], y les noveles lésbiques ''[[Oculto sendero]]'' (2016) y **' (2022, con Matilde Ras).

## Reconocencies
Nel Parque del Oeste de Madrid foi alzada en 1957 una estatua a la so memoria pol escultor murcianu José Planes. La responsable directa de los homenaxes póstumos y de dicha estatua foi la so amiga María Martos.

En Madrid lleven el so nome una biblioteca pública (nel barriu del Retiru) y una cai; en Segovia un Colexu d'Educación Infantil y Primaria; y en Córdoba un parque y xardín.

En 2023 la so semeya, obra de la pintora Carmen Mansilla, pasó a formar parte de la Galería de Semeyes del Atenéu de Madrid. Esi añu Correos dedicó-y un sellu postal, perteneciente a la colección #8MTodoElAño, y editóse **, una compilación de testos sobro Fortún y la so obra escritos por José Luis Borau, Josefina Carabias, Matilde Ras, Carmen Conde o Francisco Nieva.

## Referencies

## Enllaces esternos
Alfred Stieglitz

**Alfred Stieglitz** (1 de xineru de 1864, Nueva Jersey – 13 de xunetu de 1946, Nueva York) foi un fotógrafu d'Estaos Xuníos. A lo llargo de la so carrera, contribuyó a que la fotografía fuera reconocida como una forma d'arte. Tamién xestionó galeríes d'arte en Nueva York a empiezos del sieglu XX, onde eshibió obres de nuevos artistas europeos. Taba casáu cola pintora Georgia O'Keeffe, que tamién foi la so modelo.

## Referencies

## Enllaces esternos
Círculu Sáficu de Madrid

El **Círculu Sáficu de Madrid** foi una rede de muyeres lesbianes intelectuales y de clase alta. Foi creada por Victorina Durán. El círculu xugó un papel social y cultural relevante para los sos miembros nel contestu d'invisibilidá y refugu social de Madrid nos años 1920.

## Historia
La fundación del grupu pudo tar inspirada n'otros similares que yá esistíen en París y Londres, y provieno de los círculos feministes de la ciudá, específicamente la Residencia de Señorites y el Lyceum Club Femenino. Anque en 1870 la pallabra "lesbiana" yá taba presente nel idioma castellanu y usábase de forma intercambiable con "sáfica", nun yera una pallabra que les lesbianes de la dómina pudieren usar de forma segura en Madrid para describise a elles mesmes.

La naturaleza clandestina de les xuntes y del grupu dexaben a los sos miembros poder esfrutar d'un espaciu seguru onde axuntase y tener terulies, y poder esplorar los sos sentimientos y enclinos. Nun teníen un allugamientu fixu pa nun facilitar ser atopaes, pero a partir de 1935 empezaron a axuntase en casa de Gabriela Mistral. El Círculu Sáficu llegó al so fin col empiezu de la Guerra Civil Española en 1936, anque'l grupu siguió funcionando nel exiliu a lo menos hasta 1945, con Victorina Durán, Elena Fortún y Rosa Chacel (simpatizante) ente aquelles que participaben en xuntes los sábados en Buenos Aires, y con Matilde Ras en contactu coles otres muyeres dende Lisboa. Rosa Chacel escribió una novela onde en parte y bien sutilmente méntase esti círculu, *Acrópolis* (1984). Más apocayá editáronse obres de miembros nes que se fai referencia al grupu, como **' y **' (2018), de Victorina Durán; y **' (2016) y **' (2022) d'Elena Fortún. Otres muyeres pertenecientes a esti círculu fueron Victoria Kent, Matilde Calvo Rodero ya Irene Polo.

En 2024 publicóse la monografía de la filóloga Paula Villanueva **, la primera sobro'l círculu.

## Vease tamién
* El círculu de cordura

## Referencies

## Enllaces esternos
Zezé

***Zezé*** ye una novela española escrita por Ángeles Vicente y editada en 1909. Ye la primer novela española que trata'l lesbianismu y una de les primeres d'Europa y América.

## Argumentu
La novela trescurre mientres una travesía nocherniega per mar ente Buenos Aires y Montevidéu, anque la mayoría de l'acción trescurre en Madrid. Mientres la nueche, Zezé, una cupletista, y una escritora, representación de l'autora mesma, comparten el camarote. Cuenta a l'autora la so historia vital y les sos observaciones de la condición humana. Empieza pol so pasu por un colexu de monxes, onde afaya la sexualidá xuntu con una compañera, pa siguir rellatando la so vida en Madrid, onde llucha por abrise pasu contra'l machismu y les dificultaes que presenten les convenciones sociales.

## Referencies

## Enllaces esternos
* 
*
Oculto sendero

***Oculto sendero*** ye un llibru escritu por Elena Fortún que permaneció inéditu hasta 2016, cincuenta y cuatro años dempués de la muerte de la so autora. Fortún dexara instrucciones de que'l llibru fuera destruyíu tres la so muerte por ser de temática abiertamente lésbica.

## Sinopsis
La novela ta ambientada na España de la Segunda República. La protagonista ye María Luisa Arroyo, pintora que na so infancia quería vistise de marineru. Nella esbózase la personalidá de Fortún. L'ocultu senderu ye una metáfora sobro la so vida y l'aceptación de la so homosexualidá de la que va creciendo intelectualmente y como artista. Tres una infancia, que recuerda los llibros de Celia, María Luisa Arroyo va abandonar los dictaos de la feminidá convencional para convertise nuna muyer moderna. Casada con un home d'apariencia sensible, termina entendiendo que ye como toos y nun lu va dexar ser ella mesma. Amás ella sabe que nun lo deseya físicamente y reconozse como una muyer rara. Al entrar en contactu con otres muyeres tamién rares ye cuando atopa el so llugar nel mundu.

Ta estructurada en distintes partes nomaes como les estaciones vitales: primavera, branu, seronda y fin de la seronda. Cada una consta de numberosos capítulos, hasta trenta y cinco.

## Referencies
Baños Orientales

Los **Baños Orientales** de Barcelona fueron un popular llugar d'alcuentru de lesbianes mientres la España franquista. Inauguraos en 1872, dende los sos entamos fueron casi dafechu para muyeres. Taben asitiaos frente a la sablera de la Barceloneta y el so estilu imitaba l'arquitectura árabe. Cerraron en 1988 y fueron baltaos en 1990.

Representaron un llugar seguru para les lesbianes qu'enfrentaron la represión de la España franquista. Tamién fueron importantes pa les muyeres de Barcelona polo xeneral, porque l'espaciu esclusivu para muyeres dexába-yos usar ropa de bañu o nada de ropa, daqué inaceptable na dómina nes sableres.

## Referencies

## Enllaces esternos
Santana (Quintes)

**Santana** ye un barriu de la parroquia de Quintes nel conceyu asturianu de Villaviciosa. Tien una población de .

## Historia
Aportó a entidá singular de población en 2021; hasta entós yera parte de Quintes.

## Ver tamién

## Referencies

## Enllaces esternos
Manuel Rionda

**Manuel Rionda Polledo**  foi un empresariu asturianu que fizo fortuna en Cuba col azucre.

## Biografía
Manuel Rionda nació en 1854 en Noreña. La so familia entamó a invertir n'azucre cubano nos años 1860. En 1870, cuando Rionda tenía 16 años, emigró a Cuba.

## Career
Rionda cofundó the Czarnikow-Rionda Company con Julius Caesar Czarnikow en 1909. En 1915, fundó xunto cola so familia la Cuba Cane Sugar Company.

Rionda foi propietariu de plantaciones d'azucre en Cuba. Enantes de los años 1930, la compañía Czarnikow-Rionda "vendía'l 40 por cientu del azucre de Cuba".

## Vida personal
Rionda casó con Harriet Clarke, y vivieron na finca Rio Vista, una propiedá de 300 acres n'Alpine (Nueva Jersey). Nun tuvieron guaḥes, pero criaron al so sobrín güerfanu, Manuel Enrique Rionda, que más tarde vivió na finca Glen Goin n'Alpine cola so muyer, Ellen Goin.

## Muerte
Rionda morrió en 1943. Una torre diseñada pol arquitectu Charles Rollinson Lamb na so antigua finca sigue en pie n'Alpine, Nueva Jersey.

## Bibliografía
*
*

## Notes

## Referencies

## Enllaces esternos
Monumentu a Prešeren

El **Monumentu a Prešeren** () ye una estatua del poeta eslovenu France Prešeren. Allúgase en Liubliana, capital d'Eslovenia. Inauguróse'l 10 de setiembre de 1905 nun actu nel qu'Ivan Tavčar lleó un discursu ceremonial.

## Referencies

## Enllaces esternos
Martin Bright

**Martin Derek Bright**  ye un periodista británicu. Trabayó pa la BBC World Service y *[[The Guardian]]* antes de convertise en corresponsal d'educación de *[[The Observer]]* y depués n'editor de noticies del país. De 2005 a 2009, foi editor políticu de *[[New Statesman]]*. Tuvo un blog pa *[[The Spectator]]*, y foi editor políticu de *[[The Jewish Chronicle]]* dende setiembre de 2009 hasta marzu de 2013. En 2014 ocupó un puestu na Tony Blair Faith Foundation, pero dimitió cinco meses depués por falta d'autonomía editorial.

Dende finales del sieglu XX, cubrió especialmente la espansión del estremismu musulmán, ataques terroristes nel Reinu Xuníu y n'otros países, y aspectos de les rellaciones del gobiernu británicu cola comunidá musulmana nel Reinu Xuníu.

En 2009, Bright fundó New Deal of the Mind, una organización benéfica pa promover l'emplegu nos sectores creativos y trabayar con organizaciones, el gobiernu y tolos partíos políticos.

## Referencies

## Enllaces esternos
Salomón Rondón

**José Salomón Rondón Giménez**  ye un .

## Estadístiques

### Equipos
*Fecha d'actualización: 26 de xunu de 2025.*

### Resume estadísticu

## Referencies

## Enllaces esternos
Estaos Xuníos de Colombia

**Estados Unidos de Colombia** foi un estáu federal qu'abarcaba'l territoriu de les actuales repúbliques de Colombia y Panamá dafechu y partes de Brasil y Perú. Asocedió a la Confederación Granadina y empezó dos décades conocíes como la era del **Olimpo Radical**.

## Ver tamién
* Historia de Colombia
* Historia de Panamá

## Referencies

## Enllaces esternos
La Roda

**La Roda** ye un conceyu y una llocalidá de la provincia d'Albacete (Castiella-La Mancha, España).

## Xeografía
La Roda allúgase nel norte de la provincia d'Albacete. Alcuéntrase a 40 km d'Albacete, la capital provincial.

## Demografía
Tien una población de .

## Gastronomía
La especialidá gastronómica de La Roda son los *[[miguelitos]]*, unos dulces fechos d'hoxaldre, crema y azucre espolverao penriba.

## Referencies

## Enllaces esternos
San Miguel de Tucumán

**San Miguel de Tucumán** ye una llocalidá d'Arxentina. Ye la capital de la provincia de Tucumán. Tien una población de .

## Ver tamién

## Referencies

## Enllaces esternos
Presidente de Zambia

El **presidente de la República de Zambia** (n'inglés: *President of the Republic of Zambia*) ye el xefe d'Estáu y xefe de Gobiernu del país africanu Zambia. El cargu foi creáu cola independencia del país, en 1964, convirtiéndose el país nuna república. Kenneth Kaunda foi el primer presidente.

Estes son els presidentes de Zambia, dende la independencia.
Roda

**Roda** pue facer referencia a:

## Aperios
* Un aperiu con mangu llargu asemeyáu a la fesoria que s’emplega p’abrir preses, pa desfacer oricios.

## Xeografía
* La Roda, conceyu de la provincia d'Albacete.
* La Roda de Andalucía, conceyu de la provincia de Sevilla.
* Roda de Eresma, conceyu de la provincia de Segovia.
* Roda de Isábena, una llocalidá del conceyu d'Isábena, na provincia de Uesca.
* Roda de Ter, un conceyu de la provincia de Barcelona.
* Roda, una llocalidá del conceyu de San Javier, na Rexón de Murcia.

## Ver tamién
*
Madagascar (película)

***Madagascar*** ye una película d'animación por ordenador de 2005 producida por DreamWorks Animation y distribuyida por DreamWorks Pictures. La película realizóse baxu la direición d'Eric Darnell y Tom McGrath, el productor Mireille Soria y los guiones de Mark Burton, Billy Frolick, Darnell y McGrathon. Amás, cuenta con un ampliu repartu de doblaxe nel que participaron Ben Stiller, Chris Rock, David Schwimmer y Jada Pinkett Smith.

## Repartu
* Ben Stiller como Alex
* Chris Rock como Marty
* David Schwimmer como Melman
* Jada Pinkett Smith como Gloria
* Sacha Baron Cohen como King Julian XIII
* Cedric the Entertainer como Maurice
* Andy Richter como Morty
* Tom McGrath como Skipper
* Chris Miller como Kowalski
* Christopher Knights como Private
* John DiMaggio como Rico
* Conrad Vernon como Mason
* David Cowgill como Police Horse
* David P. Smith como Pancho
* Elisa Gabrielli como Nana

## Receición
*Madagascar* tien una calificación del 55% nel sitiu Rotten Tomatoes, sobre la base de 192 reseñes de publicaciones notables.

## Referencies

## Enllaces esternos
Emilio Butragueño

**Emilio Butragueño Santos** , conocíu pol nomatu **El Buitre**, foi un . Foi dos veces nomáu «Balón de Bronce» en 1986 y 1987 ya incluyíu na llista FIFA 100, xunto a los consideraos 123 meyores futbolistes masculinos de la historia, ente otres distinciones.

Dio nome a *La Quinta de El Buitre*, una xeneración de futbolistes que surdieron de les categoríes inferiores del Real Madrid y que llograron nel primer equipu munchos éxitos deportivos nes décades de 1980 y 1990. Los otros miembros del grupu yeren Miguel Pardeza, Manolo Sanchís, Míchel González y Rafael Martín Vázquez.

## Carrera deportiva

### Primeros pasos
Emilio Butragueño entamó la so carrera futbolística na cantera del Real Madrid en 1981. Depués de destacar nes categoríes inferiores, pasó a formar parte del Real Madrid Castilla, el filial del club, onde amosó un gran talentu como delanteru, lo que-y valió la llamada al primer equipu.

### Real Madrid
Debutó col primer equipu del Real Madrid el 5 de febreru de 1984 nuna victoria 3-2 contra'l Cádiz CF, onde anotó dos goles. Butragueño afitóse rápidu como unu de los xugadores más importantes del equipu. Xunto con Sanchís, Míchel, Martín Vázquez y Miguel Pardeza, formó l'espinazu del equipu conocíu como la Quinta del Buitre.

A lo llargo de la so etapa nel club (1984–1995), Butragueño ganó múltiples títulos, incluyendo seis Lligues, dos Copes del Rei y dos Copes de la UEFA. Destacó pola so intelixencia táctica, visión de xuegu y capacidá pa marcar goles decisivos.

### Etapa en Méxicu
En 1995, en saliendo del Real Madrid, fichó pol Atlético Celaya de la Primer División mexicana, onde xugó hasta 1998. Nesti periodu, compartió equipu con otros ex-madridistes como Míchel y Hugo Sánchez. A pesar de la so edá, xugó 52 partíos en 3 temporaes y metió 11 goles.

### Tres la retirada
Retiráu en 1998, Butragueño siguió venceyáu al Real Madrid, ocupando diversos cargos directivos. En 2004, foi nomáu direutor deportivu del club y, darréu, vicepresidente. Tamién tuvo presencia como analista y comentarista deportivu en televisión.

## Vida privada
Emilio Butragueño ye conocíu pola so discreción fora del terrén de xuegu. Casó con Sonia González, con quien tien tres fíos: Natalia (1994), Emilio (1995) y Raquel (2003). Mantuvo siempres una vida personal apartada de los medios de comunicación, centrada na familia y na so carrera profesional.

Tien estudios universitarios en Ciencies Económiques, y depués de la so retirada del fútbol activu, completó formación adicional en xestión empresarial. Amás del so papel nel Real Madrid, participó en diverses iniciatives empresariales y benéfiques.

## Equipos
* Real Madrid Castilla (España): 1982-1983
* Real Madrid (España): 1983-1995
* Atlético Celaya (Méxicu): 1995-1997

## Palmarés
* 6 Lligues (1986, 1987, 1988, 1989, 1990, 1995)
* 2 Copes del Rei (1989, 1993)
* 4 Supercopes (1988, 1989, 1990, 1993)
* 2 Copes de la UEFA (1985, 1986)
* 1 Copa de la Lliga (1985)
* 2 Troféu Bravo (1985, 1986)
* 2 Balón de Bronce (1986, 1987)
* 1 Troféu Pichichi (1991)
* 1 Bota de plata del Mundial de Méxicu de 1986

## Ver tamién
* Quinta del Buitre

## Referencies

## Enllaces esternos
Bandera de la Ciudá del Vaticanu

La **bandera de la [[Ciudá del Vaticanu]]** ta formada por dos franxes verticales de color mariellu y blancu. El color blancu simboliza'l cielu y la gracia de Dios, mientres que'l mariellu representa les llaves del cielu de san Pedru y de la suprema autoridá del santu padre. Na parte blanca tán dibuxaes les llaves Reinu de los Cielos.

La bandera apaez conseñada na Llei Fundamental del Estáu de la Ciudá del Vaticanu, espublizada'l 26 de payares del añu 2000.

## Ver tamién
* Escudu de la Ciudá del Vaticanu

## Referencies

## Enllaces esternos
Andreas Gursky

**Andreas Gursky**  ye un fotógrafu alemán. Ye especialmente conocíu poles sos fotografíes de gran tamañu que representen paisaxes y edificios. Consideráu unu de los fotógrafos más valorizaos nel mercáu del arte, les sos obres algamen dacuando precios bien altos. Les sos pieces formen parte de les coleiciones de munchos de los principales museos d'arte del mundu.

## Referencies

## Enllaces esternos
Pontypridd

**Pontypridd** (llamada coloquialmente *Ponty*) ye un pueblu y una comunidá allugada en Rhondda Cynon Taf, Gales del Sur, asitiada alredor de 15 km al noroeste del centru de Cardiff, la capital del país.

## Demografía
La villa tien una población de .

### Llocalidaes
La comunidá de Pontypridd abarca la propia villa homónima y les llocalidaes y entidaes de población amosaes darréu:
* Cilfynydd
* Coedpenmaen 
* Glan-bad
* Glyn-coch
* Glyn-taf
* Graig
* Graigwen y Pantygraigwen
* Maesycoed
* Penycoedcae
* Pontsionnorton 
* Pwllgwaun
* Rhydyfelin
* Trallwng 
* Trefforest
* Trehopcyn
* Y Ddraenen Wen

## Referencies

## Enllaces esternos
Akimasa Nakamura

ye un astrónomu xaponés. Ye un observador d'asteroides y cometes, amás d'un descubridor de planetes menores. Trabayó abondo nel Observatoriu Astronómicu de Kuma Kogen, cerca de Kuma, na Prefeutura d'Ehime, onde entá sigue siendo miembru del personal. Les sos observaciones sobre'l brillu de los asteroides son bien conocíes.

## Referencies

## Enllaces esternos
Cédrine Kerbaol

**Cédrine Kerbaol**  ye una ciclista profesional francesa que compite na modalidá de ciclismu de carretera especializada en contrarreló.

## Carrera deportiva
Kerbaol empezó a destacar dende bien moza en competiciones estatales franceses. Foi campeona nacional xuvenil en diverses ocasiones, especialmente nes pruebes de contrarreló individual. En 2021, dio'l saltu al ciclismu profesional col equipu Arkéa Pro Cycling, onde siguió medrando como ciclista.

En 2022, consiguió importantes resultaos en carreres internacionales, lo que-y valió la convocatoria pa representar a Francia nel Campeonatu Mundial de Ciclismu en Ruta. En 2023, fixo'l so debú nel Tour de Francia Femenín y ganó la clasificación de la meyor moza.

## Palmarés
**2022**
* 3ª en los Xuegos Mediterráneos Contrarreló 

**2023**
* Tour de Normandía, más 1 etapa
* Campeonatu de Francia Contrarreló  

**2024**
* Vuelta a la Comunidá Valenciana
* Durango-Durango Emakumeen Saria
* 2ª nel Campeonatu de Francia Contrarreló 
* 1 etapa del Tour de Francia Femenín
* Chrono «Roland bouge !»
* Tres Valles Varesinos

**2025**
* Campeonatu de Francia Contrarreló  

## Equipos
* 2021: Arkéa Pro Cycling
* 2022: Cofidis Women Team
* 2023–2024: Ceratizit-WNT Pro Cycling
* 2025-: EF Education-Oatly

## Ver tamién
* Ciclismu femenín
* Tour de Francia Femenín

## Referencies

## Enllaces esternos
Thomas Struth

**Thomas Struth**  ye un fotógrafu alemán. Miembru destacáu de la Escuela de Fotografía de Düsseldorf, ye conocíu poles sos fotografíes en blanco y negro de paisaxes urbanos, pola so serie "Museum Photographs", y polos retratos de familia. Struth vive y trabaya ente Berlín y Nueva York.

## Referencies

## Enllaces esternos
Chukwuma Eze

**Chukwuma Eze**  ye un .

## Carrera
Nacíu en Lagos, Eze xunióse a les categoríes inferiores del Real Uviéu n'agostu de 2021, procedente del equipu nixerianu Collis Edwin SC. El 9 d'agostu de 2022, dempués de rematar la so formación, movióse al CD Llanes, conxuntu de la Tercer Federación, cedíu per un añu. 

El 1 de setiembre de 2023, Eze pasó a xugar nel mesmu grupu de la quinta división con L'Entregu CF, tamién en réxime de cesión. Tornó al equipu *carbayón* en xunetu de 2024, siendo destináu al equipu filial na mesma categoría, y renovó'l so contratu hasta 2028 el 27 de payares d'esi añu. 

Eze fizo'l so debú col primer equipu del Uviéu'l 26 d'abril de 2025, saliendo como sustitutu na segunda metá nel trunfu en casa por 1–0 frente al Levante UD, sustituyendo a Dani Calvo.

El 14 de xunetu de 2025 anuncióse qu'Eze xugaría cedíu nel Real Avilés de la Primer Federación la temporada 2025/26.

## Referencies

## Enllaces esternos
Oostende

**Oostende** ye una ciudá de la provincia de Flandes Occidental, en Bélxica.

## Xeografía
La ciudá ocupa un área total de 37,72 km qu'inclúi, amás de la mesma Oostende, les llocalidaes de Mariakerke, Stene, Raversijde y Zandvoorde.

## Demografía
Tien una población de .

## Referencies

## Enllaces esternos
Arantza Margolles

**Arantza Margolles Beran** , tamién conocía como **Arantxa Margolles**, ye una historiadora, hemerógrafa, escritora, periodista ya activista na defensa del asturianu. Llicenciada n'Historia pola Universidá d'Uviéu y máster n'Arqueoloxía pola Universidá Autónoma de Madrid, anguaño ye la presidenta d'Iniciativa pol Asturianu.

## Trabayu
Margolles trabaya nel diariu asturianu El Comercio, donde entamó asoleyando les columnes "Crímenes de ayer en Asturias" y "Crónicas de ayer en Asturias" na so xera como historiadora, tamién espublizó la columna "Con Historia" n'Asturmix. Anguaño asoleya la columna "Viejo Gijón" n'El Comercio.

Presentó'l programa *Sentir Asturies* na RPA, onde tamién guiónizó amás de presentar el programa "Historias y Misterios". Presenta la estaya "Crónica negra" nel programa *Noche tras Noche.* Anguaño apaez en *Cróniques Ocultes* na canal PlayPresta de youtubers n'asturianu y el pódcast d'Hestoria d'Asturies pa El Comercio. Dende 2024 dirixe "A Quemarropa", diariu oficial de la Selmana Negra de Xixón.

Interpreta a Xosefa de Xovellanos en collaboración cola Oficina de Normalización Llingüística de Xixón. Colabora como arqueóloga cola Asociación para la Recuperación de la Memoria Histórica n'Asturies.

## Obres

* *Villafría 1934. Luz en la memoria* (2012, coautora)
* *El crimen de ayer. Crónica negra asturiana: 1900-1936* (2012) 
* *Una particular serenata de Dvorak: la violencia social y política na Transición* (2022)
* *La señaldá yera posible. La militancia política na defensa del asturianu de Xosé Bolado* (2023)
* *Fuimos granos d’arena. La solidaridá n’Asturies énte’l desastre d’Annual* (ed. Trabe, 2024) 
* *Fabada. Historia y simbolismo de un icono asturiano* (2025, coautora) 
* *Nosotres: Antoloxía fantástica* (ed. Radagast, 2025, coautora) 
* *Rutas con Historia de Asturias: Caminos con tradición, leyendas y misterios* (2026, Delallama) 

## Premios y reconocimientos

* Xixón Fala en 3 (2021) - Primer puestu.
* Xixón Fala en 3 (2022) - Segundu puestu.
* Premiu Miradass Violetas (2024) - Categoría Comunicación y Divulgación pol so compromisu cola perspeutiva de xéneru na Hestoria.
* Residencia Lliteraria de Xixón (2024)

## Referencies

## Enllaces esternos
Galerías Preciados

**Galerías Preciados** foi un grupu español de grandes almacenes, fundáu en 1943 por Pepín Fernández. Desapaeció'l 24 de payares de 1995, tres declarase en suspensión de pagos y ser compráu pol so competidor, El Corte Inglés.

## Historia

### Nacencia y crecimientu

El grupu tomó'l so nome del de la cai Preciados de Madrid. Allí taba'l negociu orixinal, que fora una ampliación del comerciu Sederías Carretas (allugáu na cai Carretas), que fundara Pepín Fernández a la so vuelta de la emigración en Cuba nel añu 1934. El negociu, inspiráu nel estilu de los Almacenes El Encanto, de L'Habana, inaugurose en 1943, y dempués espardiose per otres ciudaes d'España. En 1963 abrió la so primer sede en Barcelona. Como fora comprada a l'antigua Casa Jorba, el negociu, reinauguráu'l 5 d'avientu de 1964, pasó a denomase Jorba Preciados. El grupu abrió'l so primer gran almacén —el segundu d'España, tres de l'apertura de Sears en Barcelona en 1967— en 1968, na plaza del Callao de Madrid. El grupu sofrió trés atentaos terroristes con bomba nos años 1976 y 1977, realizaos pol del MPAIAC (Movimientu pola Autodeterminación ya Independencia del Archipiélagu Canariu): ún en Las Palmas, otru en Santa Cruz de Tenerife y el terceru nel so llocal de la cai Arapiles de Madrid.

### Crisis y desapaición
Tres d'un agresivu plan de crecimientu la empresa endeudose, y en 1979 pasó a ser propiedá d'un de los sos acreedores, el Banco Urquijo. En 1981 el grupu Rumasa compró-y al bancu el so paquete d'acciones, y controlaría Galerías Preciados hasta la so expropiación pública en 1983. Un añu dempués el grupu venezolanu Cisneros ganó na subasta de privatización del grupu, con una ufierta de 1.000 millones de pesetas. En 1987, tres de varios años con pérdides, Cisneros vendió Galerías a la empresa británica Mountleigh por más de 30.000 millones de pesetas. Los nuevos propietaros renovaron les tiendes y la imaxe corporativa de la empresa, pero nun foron quién a remontar la so situación. Vendieron la cadena, en 1992, a un grupu d'inversores españoles llideráu por Justo López Tello, antiguu empleáu de Galerías Preciados, y Fernando Sada, cuñáu de Mario Conde, por 21.200 millones de pesetas. La deuda a corto plazu aumentó un 62% en menos d'un añu, y la empresa tuvo que declarase en suspensión de pagos dos años dempués, con una deuda de 28.000 millones.

El 3 de xunetu cerraron definitivamente toes les tiendes del grupu. Demientres esi mesmu añu el grupu foi absorbíu por El Corte Inglés, que remodeló y caltuvo abiertos los 22 establecimientos que comprara a Galerías. L'edificiu orixinal de la cai Preciados ocúpalu, dende 1993, un centru comercial de la cadena francesa FNAC, y delles oficines. En 2008 el Fondu de Garantía Salarial subastó la denominación comercial Galerías Preciados por 300.000 euros, pero'l concursu quedó desiertu.

## Ciudaes con tiendes de Galerías Preciados
Galerías Preciados tuvo, demientres la so esistencia, un total de 33 centros de venta repartíos per 26 ciudaes.

## Referencies

## Enllaces esternos
Xelín

El términu **xelín** (n'inglés, *shilling*) pue referise a les monedes siguientes:

## En cursu
* Xelín kenianu
* Xelín somalín
* Xelín somalilandés
* Xelín tanzanianu
* Xelín ugandés

## Fuera de cursu
* Xelín d'África Oriental, antigua moneda de les colonies britániques nel este d'África.
* Xelín austriacu, sustituyíu pol euru.
* Xelín inglés, moneda usada nel Reinu Xuníu hasta 1971, equivalente a la ventena parte d'una llibra esterlina.
* Xelín irlandés
* Xelín neozelandés, antigua fraición de la igualmente estinta llibra neozelandesa.

## Referencies

## Enllaces esternos
La Quinta Flórez

**La Quinta Flórez** ye una aldea de la parroquia de Granda, nel conceyu asturianu de Siero. Tien una población de .

## Historia
La entidá de población apaez conseñada nel Institutu Nacional d'Estadítica por primer vez en 2009.

## Referencies

## Enllaces esternos